open-index/open-wikipedia-markdown huggingface dataset:
Galerasas

**Galerasas** (, vietinių indėnų k. *Urcunina*) – aktyvus ugnikalnis Kolumbijoje, Narinjo departamente, Rytinėje Kordiljeroje, netoli Pasto miesto. Aukštis 4276 m. Ugnikalnio šlaituose auga galerinė augalija (nuo to ir pavadinimas).

Ugnikalnis pastoviai išsiveržia nuo pat ispanų atvykimo laikų. 1993 m. dėl Galeraso išsiveržimo žuvo 9 žmonės, jų tarpe 5 mokslininkai, tyrę ugnikalnio dujas. Paskutinis išsiveržimas įvyko 2008 m.

## Nuorodos
* Ugnikalnių duomenų bazė
Windows NT

**Windows NT** – operacinių sistemų šeima, kuriama Microsoft kompanijos. Pirmoji versija buvo išleista 1993 m. liepą. Ji buvo sukurta su tikslu pagaminti galingą, aukšto lygio programine kalba pagrįstą, nepriklausomą nuo procesoriaus, daugiaprocesorinę operacinę sistemą, savybėmis nenusileidžiančią Unix operacinėms sistemoms. Šios serijos Windows versijos iki 2001 metų buvo leidžiamos greta pagrindinių masinei rinkai skirtų Windows operacinių aplinkų, kurios buvo pagrįstos MS-DOS operacine sistema (Windows 95, Windows 98 ir pan.). Windows NT buvo pirmoji tikra 32 bitų Windows operacinė sistema, nes vartotojams skirtos versijos Windows 3.x ir Windows 9x buvo 16 bitų ir 32 bitų hibridai. Windows Vista, Windows 7, Windows 8 ir Windows Server 2008, Windows Server 2012 yra naujausios Windows versijos, pagrįstos Windows NT sistema, kita vertus jų prekinis ženklas nebeakcentuoja ryšio su Windows NT versijomis.

## Versijos

### Windows NT 3.51
Skirtingai nei prieš tai buvusios Windows versijos, ši yra paremta visiškai kitokiu, daug stabilesniu, NT branduoliu (prieš tai buvusios Windows versijos ilgai veikdamos dažnai nustodavo veikti, be jokios priežasties). NT branduolys ypatingas tuo, kad gali veikti įvairiose procesorių architektūrose (žinoma, jei OS yra sukompiliuota jai), be to, nėra jokios būtinybės įdiegti tame pačiame kompiuteryje MS-DOS.

Nors šios šeimos operacinės sistemos buvo išleistos tais pačiais metais kaip Windows 95, tačiau NT 3.51 visgi pasižymėjo šiek tiek senovišku darbalaukiu (panašiu į Windows 3.11). Microsoft’o žadėtas darbalaukio atnaujinimas nors ir buvo pasiekęs beta stadiją, tačiau taip ir nebuvo išleistas. 

Pirmoji NT branduoliu paremta operacinė sistema pasirodė 1993 metais. Ji buvo žymima 3.1 (nes tuo metu buvo kaip tik pasirodęs kitas MS produktas su analogiška versija). NT branduoliu paremta operacinė sistema buvo pradėta kurti kaip OS/2 3.0, tačiau dėl MS bei IBM nesutarimų tai tapo atskiru produktu.

### Windows NT 4

Kita Windows NT karta. Didžiausias skirtumas – atsinaujinęs darbalaukis. Taip pat buvo išleista daugybė atnaujinimų, skirtų darbui internete supaprastinti bei naudoti OS serveriuose.

## Nuorodos
* Oficialus puslapis
* Windows NT operacinių sistemų įdomioji istorija
Ford Torino

**Ford Torino** buvo automobilis kurį Ford Motor Company gamino nuo 1968 iki 1976 metų. Torino buvo vidutinio dydžio automobilis pagal tų laikų amerikietiškus standartus – didelis pagal modernius standartus, bet mažesnis už Ford Galaxie. Jis pakeitė Ford Fairlane modelį. Ankstyvieji Torino modeliai buvo naudojami NASCAR lenktynėse.
Windows 1.0

**Windows 1.0** – 16 bitų operacinė aplinka su grafine naudotojo sąsaja, išleista 1985 m. lapkričio 20 d. Tai buvo Microsoft kompanijos pirmas bandymas įdiegti daug užduočių vienu metu vykdančią, grafine naudotojo sąsaja pagrįstą operacinę aplinką asmeninių kompiuterių platformai.

## Savybės
Skirtingai negu kitos Windows versijos, Windows 1.0 siūlė ribotą daugiaprogramį režimą () egzistavusioms MS-DOS programoms ir buvo iš esmės sukurta siekiant sukurti sąveikos paradigmą, programų vykdymo modelį ir stabilią aplikacijų programavimo sąsają () vietinėms programoms ateičiai. Dėl Microsoft kompanijos pastangų išlaikyti ankstesnių versijų suderinamumą, šiuo metu ne tik įmanoma gana stabiliai paleisti daugelį Windows 1.0 sistemai sukompiliuotų programų dabartinėse Windows versijose, bet taip pat perrašyti jų kodą atitinkamoje „modernioje“ programavimo kalboje be didesnių modifikacijų.

Windows 1.0 buvo dažnai apibūdinama kaip „grafinė aplinka MS-DOS operacinei sistemai“. Šis apibūdinimas taip pat buvo taikomas ir vėlesnėms Windows versijoms. Iš tikrųjų Windows 1.0 pasileisdavo iš MS-DOS sistemos, Windows 1.0 programos galėdavo „iškviesti“ MS-DOS funkcijas bei grafinę sąsają turinčios programos buvo paleidžiamos iš .exe bylų lygiai taip pat kaip MS-DOS programos. Tačiau Windows .exe bylos turėjo savo modifikuotą „naujosios paleisties“ (*new executable* – NE) bylos formatą, kuris veikė tik Windows aplinkoje. Aplikacijos turėjo pasiekti atmintį tik per Windows nuosavą atminties valdymo sistemą, kuri įgyvendino programine įranga pagrįstą virtualios atminties schemą, leidžiančią programoms adresuoti ne tik fiziškai prieinamą operatyvinę atmintį.

## Nuorodos
* GUIdebook: Windows 1.0 Galerija – svetainė, skirta saugoti ir demonstruoti programų grafines naudotojo sąsajas
* Windows 1.0 „anonsas“  – Microsoft reklama numatytam (bet neįvykusiam) Windows išleidimui 1983
* Windows 1.0 ir ''rytojaus'' aplikacijos  – *[[Charles Petzold]]* straipsnis.
* Windows 1.0 išleidimo istorijos faktai
Teliksnoja (palydovas)

**Teliksnoja** (; ) arba **Jupiteris XLII** – natūralus Jupiterio palydovas, atrastas 2004 m.  Havajų Universiteto astronomų komandos, kuriai vadovavo Scott S. Sheppard, iš 2003 darytų nuotraukų. Iš pradžių šis palydovas gavo S/2003 J 22 vardą, vėliau pavadintas mūzos, Teliksnojos, Dzeuso ir Mnemės dukros vardu.

## Savybės
Teliksnoja yra apie 2 km skersmens, nuo Jupiterio ji nutolusi per 20 453 753 km. Planetą apskrieja per 597 dienas; posvyris į Jupiterio ekvatorių 153°, į ekliptiką – 151°. Ekscentricitetas – 0,2685.  

Teliksnoja priklauso Anankės grupei. Kaip ir visa jos grupė, Teliksnoja sukasi aplink Jupiterį priešinga kryptimi nei Jupiteris aplink savo ašį, orbita ištęsta eliptinė ir daug pasvirusi Jupiterio ekvatoriaus atžvilgiu.

## Šaltiniai
Auksinis gaublys

**Auksinis gaublys** (, liet. k. *Auksinio gaublio apdovanojimai*) – Jungtinėse Amerikos Valstijose įteikiami apdovanojimai, skirti filmams ir TV laidoms. Nuo 1944 m. juos įteikia Holivudo užsienio spaudos asociacija (HFPA). Apdovanojimai yra įteikiami kiekvienų metų pradžioje.

## Istorija
Pirmieji „Auksiniai gaubliai“ buvo įteikti 1944 m. 20th Century Fox studijose. Nuo to laiko įteikimo ceremonijos vyksta kiekvienais metais, bet vis kitose vietose, kaip „Beverly Hills“ viešbutyje ar įvairiuose klubuose Holivude.

## Apdovanojimų kategorijos
**Filmų apdovanojimai:**

* Geriausias filmas (drama)
* Geriausia komedija/miuziklas
* Geriausias režisierius
* Geriausias dramos aktorius
* Geriausias komedijos/miuziklo aktorius
* Geriausia dramos aktorė
* Geriausia komedijos/miuziklo aktorė
* Geriausias antro plano aktorius
* Geriausia antro plano aktorė
* Geriausias scenarijus
* Geriausia muzika
* Geriausia daina
* Geriausias užsienio kalbos filmas
* Geriausias animacinis filmas
* Cecil B. DeMille apdovanojimas už gyvenimo nuopelnus

**TV apdovanojimai:**
* Geriausias serialas (drama)
* Geriausias serialas (komedija/miuziklas)
* Geriausias dramos aktorius
* Geriausias komedijos/miuziklo aktorius
* Geriausia dramos aktorė
* Geriausia komedijos/miuziklo aktorė
* Geriausias mini serialas arba televizinis filmas
* Geriausias mini serialo arba televizinio filmo aktorius
* Geriausia mini serialo arba televizinio filmo aktorė
* Geriausias mini serialo arba televizinio filmo antro plano aktorius
* Geriausia mini serialo arba televizinio filmo antro plano aktorė

## Nuorodos
* Holivudo užsienio spaudos asociacija 
* Apdovanojimų sąrašas  IMDb duomenų bazėje
Kaulo lūžis

**Kaulo lūžis** ( 'lūžis') - kaulo vientisumo suardymas dėl fizinės jėgos poveikio. Taip pat kaulas gali lūžti dėl ligos, tokios kaip osteoporozė arba dėl tam tikros vėžio formos.

## Lūžių klasifikacija
Pagal ortopedijos mediciną kaulų lūžiai klasifikuojami į atvirus arba uždarus ir paprastus arba lūžius keliose vietose:
* Uždarojo lūžio atveju odos vientisumas lūžio vietoje lieka nepažeistas. 
* Atvirojo lūžio atveju lūžio vietoje pažeidžiama oda, atsiveria žaizda, iš kurios kartais kyšo lūžusio kaulo galai. Atvirasis lūžis pavojingesnis už uždarąjį, nes į žaizdą gali patekti infekcija.

Taip pat kaulų lūžiai klasifikuojami pagal kaulų pavadinimus.

## Požymiai
Lūžus kaului jaučiamas stiprus skausmas, pažeista sritis (galūnė) yra deformuota, nenatūrali jos padėtis, pakitęs ilgis. Taip pat lūžio vietoje būna patinimas, jaučiamas ar girdimas traškėjimas. Jeigu lūžis atvirasis, lūžio vietoje matoma žaizda, kraujavimas.

## Gydymas
Kaulų lūžiai gydomi imobilizuojant lūžusio kaulo dalis visam gijimo laikotarpiui. Suaugusiems žmonėms gijimas trunka apie 6 savaites, vaikams trumpiau.

Gijimo metu reikia valgyti maistą, kuriame yra daug kalcio, arba vartoti specialius vitaminus su kalciu.

Po imobilizacijos dėl nejudrumo gali atrofuotis raumenys, o sąnariai tampa nejudrūs, todėl reikia atlikti fizioterapiją, kad atsistatytų kūno vietos, kurios buvo nejudinamos. Kad sąstingis praeitų greičiau, įpusėjus imobilizacijos periodui reikia pakeisti imobilizuotos kūno vietos padėtį taip, kad ji būtų panašesnė į natūralią.

## Nuorodos
* Kaip reikia suteikti pirmąją pagalbą lūžus kaulams
CBS

**CBS** (buvusio korporacijos pavadinimo **Columbia Broadcasting System** abreviatūra) – JAV radijo ir televizijos tinklas su būstine Niujorke. Priklauso bendrovei „CBS Corporation“ (dab. „ViacomCBS“). Bendrovei priklauso vienas iš 3 didžiausių Jungtinių Amerikos Valstijų radijo ir televizijos transliavimo tinklų. CBS televizijos programas transliuoja daugiau kaip 200 stočių. 2018 m. duomenimis, kanalo laidų auditoriją sudaro 9 % Jungtinių Amerikos Valstijų gyventojų.

CBS yra asocijuota EBU narė. 

## Istorija
Įkurta 1927 m. ir tuomet vadinosi „United Independent Broadcasters“ pavadinimu, turėjo 22 radijo stotis, susijungusi su „Columbia Phonograph Company“ buvo pavadinta „Columbia Phonograph Broadcasting Company“, nuo 1929 m. – „**C**olumbia **B**roadcasting **S**ystem“ pavadinimu. 1938 m. CBS įsigijo įrašų kompaniją „American Recording Corporation“ (vėliau tapusią „Columbia Records“). 1948 m. bendrovė pristatė ilgos trukmės garso įrašų technologiją. 1941 m. pradėjo transliuoti televizijos laidas, nuo 1951 m. – spalvotą televiją; populiariausios – sporto, žinių laida 60 minučių (*60 Minutes*). Iki 1988 m. buvo įsteigusi padalinius knygų, žurnalų leidybai, muzikos instrumentų, žaislų gamybai. CBS nuo 1995 m. priklausė bendrovei „Westinghouse Electric Corporation“. „Westinghouse“ perėmė CBS 1997 m. 2000 m. kanalą nupirko tuomet viena didžiausių JAV radijo ir televizijos tinklų bendrovė „Viacom“, 2005 m. skilusi į pavadinimą išlaikiusią naująją „Viacom“ ir idealistinę įpėdinę „CBS Corporation“, kuriai ir atiteko teisės į kanalą.

## Produkcija
: *Pateikta dalinė produkcija.*

### Naujienos
* *60 Minutes* (nuo 1968)
* *48 Hours* (nuo 1988)
* *Face the Nation* (nuo 1954)
* *CBS Evening News* (nuo 1948)

### Dramos
* *Cold Case*
* **'
** **'
** **
* *[[Harperio sala|Harper’s Island]]*

### Situacijų komedijos
* *M*A*S*H*

### Realybės šou
* *[[Survivor]]*
* *[[Nepaprastos lenktynės|Amazing Race]]*

## Išnašos

## Nuorodos
* Oficiali svetainė
Petruškos

**Petruškomis** vadinami du kaimai Švenčionių rajone:

* Sarių seniūnijoje;
* Švenčionių seniūnijoje.
Putumajo departamentas

**Putumajo departamentas** () – departamentas pietų Kolumbijoje, Ekvadoro ir Peru pasienyje. Administracinis centras – Mokoa.

## Geografija
Apie 80 % teritorijos priklauso Amazonės žemumai. Čia veši tankios Amazonijos džiunglės, klimatas karštas ir drėgnas. Vakarinė departamento dalis pateka į Andų kalnų sritį (pagrindinė kalnų grandinė – Centrinė Kordiljera). Departamento hidrografinis tinklas tankus. Svarbiausios upės – Kaketa, Putumajas. Yra La Plajos nacionalinis parkas.

## Etninė sudėtis
* Metisai ir baltieji – 76,27 %
* Indėnai – 17,97 %
* Juodaodžiai – 5,75 %

## Pagrindiniai miestai
Didžiausi miestai ir gyvenvietės 2018 m. (tūkst. gyv.):
* Puerto Asisas (38,9)
* Mokoa (38,4)
* Oritas (19,8)
* La Hormiga (14,8)
* Viljagarsonas (13,7)
* Puerto Legisamas (12,7)
* Sibundojus (10,0)


Cascadas del fin del mundo - panoramio.jpg|Pasaulio Pakraščio krioklys
Cerro Patascoy desde la vereda el Diamante, Putumayo - Colombia - panoramio.jpg|Kalnai Pataskojaus apylinkėse
Puente el Ferry - Puerto Asís.jpg|Tiltas per Putumajo upę Puerto Asiso apylinkėse
Parque central en Orito.jpg|Orito centrinė aikštė


## Nuorodos
* Oficiali svetainė
Gremžtukai

**Gremžtukai** (*Labeotropheus*) – daugiaspalvių ešeržuvių (*Cichlidae*) šeimos endeminių žuvų gentis. 

Paplitę Malavio ežere (Rytų Afrika). Auginamas ir akvariumuose.
Gentyje yra dvi rūšys.

## Rūšys
* Mėlynasis gremžtukas (*Labeotropheus fuelleborni*) 
* Trevavaso gremžtukas, arba žvaigždėtasis trofėjus (*Labeotropheus trewavasae*)
Gedvydai

**Gedvydai** – kaimas Raseinių rajono savivaldybėje, šalia kelio Betygala–Žaiginys. Kaime yra Gedvydų kapinės 1 km į rytus – miškelis, tvenkinys. Prieš jį – žvyrduobės – buvusių kapinių vietos. Dabar čia auga keli dideli ąžuolai. I pasaulinio karo metais šioje vietoje palaidota nemažai vokiečių, kalvos rytinėje dalyje – 60 rusų karių. Kaime stovi kryžius. 1991 m. jis atnaujintas, nudažytas (1998 m. šis kryžius dar kartą perdažytas). Vykstant melioracijai, tiesiant kelius šio kryžiaus vos nenuvertė, tačiau sukilo kaimo žmonės ir kryžius buvo perkeltas prie kelio. Jį padarė vienuolis jėzuitas iš Pagryžuvio.

## Etimologija

Kaimo pavadinimas keitėsi. Kažkada buvo *Gedminai*, pagal čia gyvenusio dvarininko pavardę, vėliau *Gedminiškės, Gedvilai*, galiausiai nusistovėjo dabartinis pavadinimas – *Gedvydai*.

## Istorija

Gedvydų sodinkeliai buvo apsodinti beržais, drebulėm, slyvom, ąžuolais. Melioracijos metu nuo žemės paviršiaus dingo alyvų alėja.

## Gyventojai

1933 m. kaime gyveno 33, 1999 m. – 29 šeimos.

## Šaltiniai
Mokoa

**Mokoa** () – miestas pietų Kolumbijoje, prie Kaketos upės, Andų pašlaitėse. Putumajo departamento centras. Plentai į Pastą, Neivą, Puerto Asisą. Vystomas žemės ūkis (daugiausia cukranendrių auginimas), gyvulininkystė. Naftos pramonė.

## Istorija
Mokoa įkurta 1551 m.

## Šaltiniai
Burundžiai

**Burundžiai** (*Lamprologus*) – daugiaspalvių ešeržuvių (*Cichlidae*) šeimos žuvų gentis. 

Paplitę Rytų Afrikos upėse. Gentyje yra 19 rūšių.

## Rūšys
* *[[Lamprologus callipterus]]* 
* *[[Lamprologus congoensis]]* 
* *[[Lamprologus finalimus]]* 
* *[[Lamprologus kungweensis]]* 
* *[[Lamprologus laparogramma]]* 
* *[[Lamprologus lemairii]]* 
* *[[Lamprologus lethops]]* 
* *[[Lamprologus meleagris]]* 
* *[[Lamprologus mocquardi]]* 
* *[[Lamprologus ocellatus]]* 
* *[[Lamprologus ornatipinnis]]* 
* *[[Lamprologus signatus]]* 
* *[[Lamprologus speciosus]]* 
* *[[Lamprologus stappersi]]* 
* *[[Lamprologus symoensi]]* 
* *[[Lamprologus teugelsi]]* 
* *[[Lamprologus tigripictilis]]* 
* *[[Lamprologus tumbanus]]* 
* *[[Lamprologus werneri]]*
Zebriniai daugiaspalviai

**Zebriniai daugiaspalviai** (*Pseudotropheus*) – daugiaspalvių ešeržuvių (*Cichlidae*) šeimos žuvų gentis. Sistematinė padėtis neaiški, todėl kai kurios rūšys priskiriamos kitoms gentims (*Maylandia, Metriaclima, Tropheops*).

Paplitę Malavio ežere (Pietų Afrika).

## Rūšys
* *[[Pseudotropheus ater]]* 
* Auroros zebrinis daugiaspalvis, arba auroros cichlidas (*Pseudotropheus aurora*) 
* *[[Pseudotropheus barlowi]]* 	 
* Vapsvinis zebrinis daugiaspalvis (*Pseudotropheus crabro*) 	 
* *[[Pseudotropheus cyaneus]]* 
* *[[Pseudotropheus demasoni]]* 	
* *[[Pseudotropheus elegans]]* 	
* *[[Pseudotropheus elongatus]]*
* *[[Pseudotropheus estherae]]* 	
* *[[Pseudotropheus fainzilberi]]* 	
* *[[Pseudotropheus flavus]]* 	
* *[[Pseudotropheus fuscoides]]* 
* *[[Pseudotropheus fuscus]]* 	
* *[[Pseudotropheus galanos]]* 	 
* *[[Pseudotropheus heteropictus]]*
* *[[Pseudotropheus lanisticola]]* 	
* *[[Pseudotropheus livingstonii]]* 	
* Kenijos zebrinis daugiaspalvis, arba Kenijos mbuna (*Pseudotropheus lombardoi*) 
* *[[Pseudotropheus longior]]* 	
* *[[Pseudotropheus lucerna]]* 	
* *[[Pseudotropheus macrophthalmus]]* 
* *[[Pseudotropheus microstom]]*
* *[[Pseudotropheus minutus]]* 	
* *[[Pseudotropheus modestus]]* 	
* *[[Pseudotropheus novemfasciatus]]* 	
* *[[Pseudotropheus purpuratus]]* 	
* *[[Pseudotropheus pursus]]* 	
* *[[Pseudotropheus saulosi]]* 	
* Sokolovo zebrinis daugiaspalvis, arba Sokolovo mbuna (*Pseudotropheus socolofi*) 	
* *[[Pseudotropheus tropheops]]* 
* *[[Pseudotropheus tursiops]]* 	
* *[[Pseudotropheus williamsi]]*
Paprastosios daugiaspalvės

**Paprastosios daugiaspalvės** (*Tropheus*) – daugiaspalvių ešeržuvių (*Cichlidae*) šeimos endeminių žuvų gentis. 

Paplitusios Tanganikos ežere (Rytų Afrika).

Gentyje yra 6 rūšys. Auginamos akvariumuose.

## Rūšys
**[[Tropheus annectens]]* 	  
**[[Tropheus brichardi]]* 
*Žvaigždėtoji daugiaspalvė (*[[Tropheus duboisi]]*) 	 
**[[Tropheus kasabae]]* 	 
*Morio brabantas (*[[Tropheus moorii]]*) 	
**[[Tropheus polli]]*
Hefėjus

**Hefėjus** (kinų k. 合肥, pinyin *Héféi*) – miestas rytų Kinijoje, Anhujaus provincijos adm. centras. 3,85 mln. gyventojų (2018 m.). Išvystyta mašinų pramonė, juodoji ir spalvotoji metalurgija, chemijos ir lengvoji pramonė. Yra universitetas.

Anksčiau miestas vadinosi **Ludžou** (*Lúzhōu*).
## Išnašos
Huainanas

**Huainanas** (kinų k. 淮南, pinyin *Huáinán*) – miestas rytinėje Kinijoje, Anhujaus provincijoje, prie *Huaihe* upės. 1,66 mln. gyventojų (2010 m.). Svarbus anglies gavybos baseino centras. Išvystyta metalurgija, mašinų, chemijos, popieriaus pramonė. Didelė šiluminė jėgainė.

Manoma, kad šis miestas yra tofu gimtinė.
## Išnašos
Kaulunas

**Kaulūnas** (arba **Dziulongas**; kinų k. 九龙, pinyin *Jiǔlóng*) – miestas Kinijoje, Honkongo adm. regione. 1,99 mln. gyventojų (2005). Išsidėstęs pietinėje Dziulongo pusiasalio dalyje, faktiškai kalnuotoji Siangangdao miesto dalis. Svarbus uostas prie Pietų Kinijos jūros. Išvystyta laivybos, maisto, lengvoji pramonė.
Kunmingas

**Kunmingas** () – miestas Kinijos pietvakariuose, Junano provincijos administracinis centras; turi miesto-prefektūros statusą. Miestas įsikūręs Junano plynaukštėje, 1892 m aukštyje, prie šiaurinių Dianči ežero krantų. Plentai ir geležinkeliai į Hanojų, Vientianą, Junaną, Čengdu, yra oro uostas. Mašinų (kasybos mašinų, metalo apdirbimo staklių), automobilių gamyba, juodoji ir spalvotoji metalurgija, medienos apdirbimo, elektronikos, chemijos, statybinių medžiagų (cemento), tekstilės, popieriaus, odos, maisto pramonė. Alavo, vario, bambuko dirbinių gamybos amatai. Apylinkėse kasamos akmens anglys, geležies, vario rūdos, apatitai.

Kunmingas – svarbus arbatmedžių auginimo centras. Veikia Junano (įkurtas 1923 m.), mokslo ir technologijos universitetai, mokslinio tyrimo institutai teatrai, parodų salė, zoologijos parkas, botanikos sodas. Trykšta karštosios versmės.

Kunminge išlikę Tangų dinastijos laikotarpio sakralinių statinių: pagodos *Sisi ta* ir *Dongsi ta*, Jantongo šventykla (VIII–IX a.), Čiongdžu Si bambukų šventykla. Yra Daguan Gongjuano parkas (1690 m.) su Daguanlou apžvalgos bokštu.

## Istorija
Miestas dabartinėje teritorijoje pradėjo kurtis nuo I a. Kunmingu vadinamas nuo XIII a., kai Kiniją užkariavo mongolai. XVII a. viduryje tapo Junano provincijos administraciniu centru.

Per II pasaulinį karą (1939–45) miestas tapo svarbiu tarptautiniu transporto mazgu; per Kunmingą Sąjungininkai iš Indijos į Japonijos blokuojamą Kiniją tiekė karines medžiagas. 1949 m. mieste įsigalėjo komunistų valdžia.

Nuo XX a. 9–10 dešimtmečių miestas sparčiai plečiasi, tapo svarbiu Pietvakarių Kinijos ekonomikos ir kultūros centru.

## Šaltiniai
Girnikai

:: *Apie kaimą Šiaulių rajone žr. [[Girnikai (Šiauliai)]]*.

**Girnikai** – kaimas Kelmės rajono savivaldybėje, 2 km į šiaurės vakarus nuo Užvenčio, Kurtuvėnų regioniniame parke, prie kelio . Per kaimą teka Venta.

## Istorija

Girnikai rašytiniuose šaltiniuose minimi 1789 m., vėliau tapo Užvenčio dvaro palivarku. Iki 1937 m. Girnikuose veikė plytinė. 1950–1992 m. Užvenčio tarybinio ūkio centrinė gyvenvietė.

1976 m. restauruotame Vasario 16 d. Akto signataro J. Smilgevičiaus svirne įrengtas Užvenčio kraštotyros muziejus. 1988 m. atidaryti Kultūros namai, biblioteka.

## Gyventojai

## Šaltiniai
Avikilai

**Avikilai** – kaimas Marijampolės savivaldybėje, 6 km nuo Marijampolės, kairiajame Šešupės krante. Kaime įsikūrę Marijampolės vaiko tėviškės namai (viešoji įstaiga).

## Etimologija

Manoma, kad tai asmenvardinis vietovardis, siejamas su asmenvardžiu *Avikila, Avikilas*. Pastarasis kildinamas nuo žodžio *avikila* – „avigalvis, puskvailis“.

## Istorija

Kaimas pirmą kartą paminėtas 1744 m.

## Gyventojai

## Galerija

Avikilai, namai.JPG|Gyvenvietė
Avikilai, akmuo.JPG|Atminimo akmuo
Avikilai, bokštas.JPG|Vandens bokštas


## Šaltiniai
Linkaučiai

:: *Apie kaimą Kelmės rajone žr. [[Linkaučiai (Kelmė)]]*.

**Linkaučiai** – kaimas Panevėžio rajono savivaldybėje, šalia kelio , 10 km į pietryčius nuo Krekenavos, prie Linkavos upelio. Seniūnaitijos centras. Veikia Linkaučių pagrindinė mokykla, paštas (LT-38037), žirgynas, Linkaučių biblioteka, (įkurta 1956 m.), lopšelis–darželis, vaikų globos namai, medicinos punktas, Panevėžio rajono vaikų globos namai (1975 m. įkurta spec. internatinė mokykla). Telkšo du tvenkiniai: I ir II.

## Istorija

Istoriniuose šaltiniuose 1593 m. minimas Linkaučių dvaras. 1909 m. įsteigta pradžios mokykla. 1950–1992 m. buvo kolūkio centrinė gyvenvietė.

|}

## Gyventojai

## Galerija


Linkaučiai, gatvė.jpeg|Viena iš gatvių
Linkaučiai, ūkis.jpeg|Ūkio silosai
Linkaučiai, ženklas.jpeg|Lankytino objekto rodyklė į Radviliškius
Linkaučiai, akmuo.jpeg|Bendruomenės akmuo
Linkaučiai, Felicija Bortkevičienė.jpeg|Atminimo akmuo Felicijai Bortkevičienei
Linkaučiai, mokykla.jpeg|Uždaryta mokykla


## Šaltiniai
Tumsa

**Tumsa** – latvių poproko grupė iš Liepojos, kuri šiuo metu yra viena iš populiariausių Latvijos grupių. Grupė per savo karjerą yra išleidusi 5 albumus. Grupės gyvavimo metu daugkart keitėsi jos sudėtis.

## Istorija
Grupę 1991 m. įkūrė bosistas Janis Daugalis. 1994 m. grupė pirmąkart dalyvavo konkurse Mikrofona aptauja. Tais pačiais metais grupę paliko jos solistas Feliksas Kigelis, kuris įkūrė grupę Melnā Princese. Grupės solistu tapo tuomet tik septyniolikmetis Martinš Freimanis.

1998 m. grupė nugalėjo konkurse Liepājas Dzintars ir tais pačiais metais išleido savo pirmą albumą „Putni“, kuriame buvo sudėtos geriausios grupės dainos.

Grupė tapo vis populiaresnė, ir jau 2000 m. buvo išleistas Tumsos antrasis albumas „Katram savu Atlantīdu“ su tokiais populiariais hitais kaip „Katram savu Atlantīdu“ ir „Lietus dārzs“. Grupė toliau produktyviai dirbo ir per kitus dvejus metus išleido albumus „Nesaprasto cilvēku zemē“ ir „Spēlējot debesis“. Dvejus metus iš eilės 2001 ir 2002 m. Tumsa užėmė III vietą „Eurovizijos“ nacionalinėje atrankoje su dainom „It’s Not The End“ ir „This Is Not Paradise“. 2003 m. grupės solistas Martinš Freimanis kartu su grupe F.L.Y. nugalėjo nacionalinėje atrankoje. Jis ir toliau kuria dainas „Eurovizijos“ dalyviams.

2004 m. grupė išleido savo kol kas paskutinį albumą „1 000 000 itnekā“ su tokiom populiariom dainom kaip „Kad Ēģiptē sniegs“ ir „Dzīve kā košums“. 2006 m. Latvijos radijo stotyse skambėjo naujoji grupės daina „Un pirms mēs aizmigām“, o metų pabaigoje išėjo Tumsos geriausių dainų rinkinys „Piedzīvojums 1996–2006“, kuriame sudėtos populiariausios dainos iš 5 pirmųjų grupės albumų. 2007 m. kovą Tumsa gavo savo pirmąjį Latvijos Muzikos įrašų metų apdovanojimą, kai daina „Un pirms mēs aizmigām“ buvo pripažinta 2006 metų radijo hitu.

2008 m. buvo išleistas šeštasis grupės albumas „Suns“.

## Diskografija
* *Putni* (1998)
* *Katram savu Atlantīdu* (2000)
* *Nesaprasto cilvēku zemē* (2001)
* *Spēlējot debesis* (2002)
* *1 000 000 itnekā* (2004)
* *Piedzīvojums 1996–2006* (2006)
* *Suns* (2008)

## Nuorodos
* Oficiali svetainė
* Įrašų kompanija
Ford Pinto

**Ford Pinto** buvo subkompaktinės klasės automobilis, kurį gamino Ford Motor Company Šiaurės Amerikos rinkai. Automobilis buvo pristatytas 1971 metais ir buvo gaminamas iki 1980 metų. Jis geriausiai prisimenamas kaip automobilis, turėjęs daug saugumo problemų. Kaip daugelis Ford automobilių, Pinto turėjo savo *dvynį* – *Mercury Bobcat*, kuris 1974 metais buvo pristatytas Kanadoje, o 1975 metais JAV. Jis buvo pristatytas Amerikai tuo pačiu metu, kaip Chevrolet Vega ir AMC Gremlin, naujos subkompaktinės klasės automobiliai.

Varikliai:
* 1971-1973–1,6 l Kent OHV I4, 75 AG (60 kW) and 96 ft.lbf (130 Nm)
* 1971-1973–2,0 l EAO SOHC I4
* 1974-1980–2,3 l OHC SOHC I4
* 1975-1979–2,8 l Cologne V6
Inercijos momentas

**Inercijos momentas**, kūno inercijos momentas – fizikinis dydis, lygus kūną sudarančių materialiųjų taškų masių ir jų atstumų kvadratų iki nagrinėjamos sukimosi ašies sandaugų sumai.
: I = \int r^2 \,dm

kitaip tariant

:  I = m r^{2} \, 

* r – atstumas nuo sukimosi ašies,
* m – masė.

Jis charakterizuoja kūno inerciją sukamajam judėjimui (Kuo jis didesnis, tuo sunkiau pakeisti kūno kampinį sukimosi greitį). Inercijos momentas priklauso nuo sukamojo daikto formos, matmenų bei sukimosi ašies padėties.

Incercijos momento matavimo vienetas (kg*m²).

## Kūnų inercijos momentų pavyzdžiai

## Heigenso-Šteinerio teorema

Jei inercijos momentas apskaičiuotas sukimuisi apie kūno masių centrą I_{\mathrm{centr}} , tai inercijos momentą sukimuisi apie kitą, lygiagrečią pirmajai ašiai, tik perstumtą atstumu R, perskaičiuoti galima panaudojus Heigenso-Šteinerio teoremą:

:  I_{\mathrm{perstumtas}} = I_{\mathrm{centr}} + M R^{2} \,\! 
kur
: M – viso kūno masė
: R – atstumas tarp sukimosi ašių.

## Sukamojo judėjimo energija
Sukamojo judėjimo energija proporcinga inercijos momentui I bei kampinio greičio kvadratui:
: T=\frac{1}{2} I \omega^{2}\,\!

## Matematinis susijimas

Imkime diskrečią ir realią funkciją f(x),  jos  n-tasis momentas  yra \mu_n =\sum_{x}^{visi} x^n f(x)  

Tarkime turime kokį kūną ir jo masės nuo koordinatės funkciją m = m(x) .

(t. y. funkciją nusakanti kokią masę turi x erdvės taškas(mažėjančios erdvės srities riba)).
* Nulinis momentas  \mu_0 =\sum x^0 m(x) = \sum m(x)  yra tiesiog kūno masė *M*.

* Pirmas momentas padalintas iš kūno masės *M* yra masės centras   x_c = \frac{1}{M}\mu_1 =\frac{1}{M}\sum x^1 m(x) 

* Antras momentas ir yra inercijos momentas   I = \mu_2 =\sum x^2 m(x) .  Analogiškai galima užrašyti tolydžius atitikmenis sumas pakeičiant integralais.

## Literatūra
* Algimantas Karpus. *Mechanika: paskaitos.* Vilnius: Enciklopedija, 2002, 115–116 p. ISBN 9986-433-29-0.
Landžou

**Landžou** (arba **Gaolanas**; ) – miestas Kinijoje, prie Hvanghės upės; Gansu provincijos administracinis centras. Plentai ir geležinkeliai į Urumčį, Čengdu, Sianą, Baotou. Oro uostas. Didelis pramonės centras: naftos, chemijos, mašinų gamybos, tekstilės, sintetinio kaučiuko, urano sodrinimo ir kt. šakos. Yra keletas universitetų Šiaurės vakarų, įkurtas 1902 m., Landžou 1909 m., technikos 1919 m., Dziaotongo 1958 m.), Kinijos mokslų akademijos filialas. Apylinkėse įrengtos hidroelektrinės.

## Istorija

Landžou svarba ypač išaugo paskutiniaisiais amžiais prieš mūsų erą, Kinijai pradėjus prekybą su Vakarais ir formuojantis šilko keliui. Šis miestas buvo pagrindinis punktas Kinijoje, mat būtent nuo jo prasidėdavo ilga trasa Heši koridoriumi į Dunhuango miestą.

XX a. antroje pusėje tapo apdirbamosios pramonės ir vienu didžiausių Kinijos branduolinės energetikos centrų (gaunamas plutonis).

## Šaltiniai
Luojangas

**Luojangas** (kinų k. 洛陽, pinyin *Luòyáng*) – miestas Kinijoje, Henano provincijoje. 1,39 mln. gyventojų (2005). Išvystyta mašinų, medvilnės, statybų, gumos, maisto pramonė.

Mieste yra budistų šventykla *Baimasi* (Baltojo žirgo šventykla; I amžius), uolų šventykla *Lunmen* (V-IX a.).

## Istorija

Miestas įkurtas 1108 metais pr. m. e. Buvo kinų dinastijų sostinė: *Zhou* 770–516 m. pr. m. e., vėlyvosios *Han* 25-220 metais ir kt. Yra neolito gyvenviečių liekanų *Yin* epochos gyvenvietės, *Zhou* ir *Han* laikotarpio kapai.
Nančangas

**Nančangas** (kinų k. 南昌, pinyin *Nánchāng*) – miestas Kinijoje, Dziangsi provincijos administracinis centras. 5 042 565 gyventojų (2010). Išvystyta mašinų, tekstilės, popieriaus, chemijos pramonė. Yra universitetas.
Nandzingas

**Nandzingas** (), pavadinimas kiniškai reiškiantis „Pietinė sostinė“, yra duotas keletui Kinijos miestų istorijoje:
* Nandzingas – dabartinis Kinijos Liaudies Respublikos miestas;
* Dzičengas – miestas buvęs dabartinio Pekino teritorijoje, 936–1122 m. viena iš Liao valstybės sostinių ();
* Kaifengas – buvo kurį laiką vadinamas Nandzingu;
* Šangčiu – buvo kurį laiką vadinamas Nandzingu;
Sianjangas

**Sianjangas** (kinų k. 咸陽, pinyin *Xiányáng*) – miestas Kinijoje, Šaansi provincijos vakaruose. 1,03 mln. gyventojų (2005). Išsidėstęs prie ''Wei'' upės, *Guanzhong* lygumoje. Vienas iš sparčiausiai augančių šalies miestų. Kartais laikomas Siano priemiesčiu, nes nutolęs nuo šio didmiesčio 25 km. Išvystyta tekstilės, elektrotechnikos, maisto, medžio apidrbimo pramonė. Apylinkėse auginami kviečiai ir medvilnė.

Sianjangas – vienas seniausių Kinijos miestų. Kariaujančių karalysčių laikotarpiu čia 350 metais pr. m. e. buvo įkurta Čin valstybės sostinė. Šiame mieste buvo įsikūręs ir pirmasis suvienytos Kinijos imperatorius Ši Huangdi. Vėliau, politiniam šalies centrui judant toliau į rytus, Sianjango vaidmuo palaipsniui mažėjo.
Sinjangas

**Sinjángas**  (kinų k. 信阳, pinyin *Xìnyáng*) – miestas vidurio Kinijoje, Henano provincijoje. Svarbus geležies rūdos gavybos centras. Išvystyta mašinų, chemijos, tekstilės pramonė.
 
## Šaltiniai
Viktorija (Honkongas)

**Viktorija ** (, ) arba **Siangangas** – buvęs miestas Kinijoje, Honkongo adm. regione. Buvo britų Honkongo valdos administracinis centras. Dabar patenka į Honkongo Centrinį rajoną.

Išsidėstęs Siangango saloje, priešais Kauluno miestą; šiuos du miestus skiria siauras sąsiauris, kuriuo nutiestas tunelis ir kursuoja keltai. Tai didelis Rytų Azijos prekybos, pramonės, finansų ir susisiekimo centras. Uosto metinė krovinių apyvarta siekia 31 mln. tonų. Yra tarptautinis oro uostas. Išvystyta siuvimo, tekstilės, plastmasės, elektronikos, elektrotechnikos, naftos, chemijos, laivybos pramonė. Klesti turizmas. Mieste yra metropolitenas, universitetas.
Ford Tempo

**Ford Tempo** buvo kompaktinis automobilis, kurį Ford Motor Company pristatė 1984 metais. Kaip kompaktinis automobilis jis konkuravo su Chevrolet Corsica, Dodge Aries ir Dodge Spirit kol jo gamyba buvo sustabdyta 1994 metais. Automobilis buvo pardavinėjamas kaip 2-durų kupė ir 4-durų sedanas.

Varikliai:
* 2,0l Mazda RF dyzelis I4 (1984-1986 GL)
* 2,3l HSC I4, 98 AG (73 kW) ir 124 ft·lbf (168 N·m) L/GL/LX
* 2,3l HSO I4, 100 AG (75 kW) ir 135 ft·lbf (183 N·m) GLX/GLS/AWD (1985-91)
* 3,0l (2982 cc) Vulcan V6, 130 AG (97 kW) ir 150 ft·lbf (203 N·m) (1992-1994 pasirenkant ant GL ir LX, standartinis ant GLS)
Juantė (palydovas)

**Juantė** () arba **Jupiteris XXXIII** – natūralus Jupiterio palydovas, atrastas Havajų universiteto astronomų komandos, kuriai vadovavo Scott S. Sheppard, 2001 m. Iškart po atradimo šiam palydovui buvo suteiktas **S/2001 J 7** vardas. Vėliau pavadinta Juantės vardu. 

Priklauso Anankės palydovų grupei. Kaip ir visa jos grupė, Juantė sukasi aplink Jupiterį priešinga kryptimi nei Jupiteris aplink savo ašį, orbita ištęsta eliptinė ir daug pasvirusi Jupiterio ekvatoriaus atžvilgiu.

## Pavadinimas
Juantė pagal graikų mitologiją yra trijų gracijų (charičių) motina (tėvas – Dzeusas).

## Šaltiniai
Raimondas Paulas

**Ojaras Raimondas Paulas** (, g. 1936 m. sausio 12 d. Rygoje) – latvių kompozitorius, pianistas, politikas.

## Kūryba
Vienas populiariausių Latvijos kompozitorių, rašė dainas tokiems atlikėjams kaip Ala Pugačiova, Viktoras Lapčenokas, Nora Bumbierė, Ojaras Grinbergas, Margarita Vilcanė, Laima Vaikulė, grupėms „Credo“ ir „Remix“.

Parašė muziką šešiems miuziklams, 3 baleto spektakliams, daugiau nei 50 kino filmų, iš kurių garsiausi: „Vella kalpi“, „Dāvana vientuļai sievietei“, „Teātris“ ir kt., taip pat teatro spektakliams. R. Paulo dainos 11 kartų nugalėjo konkurse „Mikrofona aptauja“. R. Paulo muzika įeina į Latvijos kultūros kanoną.

## Politinė veikla
1988–1991 m. Latvijos SSR kultūros ministras. Ivaro Guodmanio ir Valdžio Birkavo vyriausybėse – kultūros ministras.

VII Saeimos deputatas Naujosios partijos sudėtyje, o VIII Saeime atstovavo Tautos partiją. Išrinktas ir IX Saeimoje.

1999 m. dalyvavo Latvijos prezidento rinkimuose.

## Nuorodos
* Oficiali svetainė
Microphone Records

**Microphone Records** – viena iš pagrindinių Latvijos muzikos leidėjų kompanijų, kurią 1996 m. įkūrė Guntaras Račas ir Elita Milgravė. Kompanijos oficialūs atstovai yra „EMI Records“. Įrašų kompanijos išleidžiamos muzikos žanrai yra įvairūs: pop, rokas, šokių muzika, folkloras, klasikinė muzika ir kt. „Microphone Records“ globoje veikia ir „Raibā Taureņa ieraksti“.

## Artistai

## Nuorodos
*
Dodge Diplomat

**Dodge Diplomat** buvo vidutinio dydžio automobilis, kurį gamino Chrysler Corporation nuo 1977 iki 1989 metų. 1977 metų modelis yra beveik identiškas Chrysler LeBaron automobiliui. Automobilis buvo parduodamas kaip Plymouth Caravelle Kanadoje, Dodge Dart Meksikoje ir kaip Dodge Koronet Kolubijoje.

Diplomat vardas buvo naudojamas tarp 1950 ir 1954 metų kaip 2-durų Dodge automobilis. Varda dar buvo naudojamas kaip DeSoto exportuojamas modelis nuo 1946 iki 1961 metų. Vėliau tarp 1975 ir 1977 vardą naudojo Dodge Monaco 2-durų versija.
Livi

**Livi** () – viena iš visų laikų žinomiausių Latvijos roko grupių.

Grupę 1976 m. Liepojoje įkūrė gitaristas Juris Pavitolas. Iš pradžių ji grojo poproką ir koncertavo Latvijoje, mėgindama atrasti savo muzikos stilių. Nuo 1977 iki 1985 m. Livi muzika buvo labai įvairi – pradedant nuo popso ir baigiant sunkiuoju roku. Tačiau vienas dalykas nesikeitė niekada – antisovietiniai dainų tekstai, patriotizmas ir monumentalizmas.

Po tragiškos gitaristo Eriko Kigelio mirties 1986 m., prie grupės prisijungė Ainaras Virga, pradėdamas naują erą grupės istorijoje – himniškų baladžių, sukiojo roko melodijų ir maištininkų filosofijos erą.

## Sudėtis

### Dabartinė sudėtis
* Mārtiņš Bērtulis (gitara, balsas) (2007-dabar)
* Janis Gruodumas (bosas, balsas) (1976-dabar)
* Guntaras Muceniekas (vargonai, antrasis balsas)
* Vilnis Krieviņš (būgnai)

### Pradinė sudėtis
* Erikas Kigelis (gitara, balsas) (1976–1986)
* Juris Pavituolas (gitara)
* Janis Gruodumas (bosas) (1976-dabar)
* Vilnis Krievinš (būgnai)

### Kiti buvę nariai
* Rodrigo Fominas (balsas)
* Dainis Virga (būgnai)
* Aivaras Brize (balsas)
* Tomasas Kleinas (gitara, balsas)
* Ingrida Pavitola (balsas)
* Valdis Štarkas (būgnai)
* Valdis Skujinš (gitara)
* Andris Krūminš (būgnai)
* Talis Pusbarniekas (sintezatoris)
* Edijas Šnipke (gitara, antrasis balsas) (2005–2007)
* Māris Zīlmanis (būgnai)
* Ainaras Virga (gitara), (balsas)

## Diskografija

### Studijos albumai
* *Aprīļa pilieni* (1985)
* *Iedomu pilsēta* (1986)
* *Līvi (Kurzemei – saules ceļš)* (1988)
* *Karogi* (1994)
* *K.M.K.V.P.* (1996)
* *Viva* (1998)
* *2001* (2000)
* *Pāri visam* (2004)

### Koncertų įrašai
* *Līvi dzīvi* (1994)
* *Spoku koks* (1994)

### Rinkiniai
* *20 gadu jubilejas izdevums* (1996)
* *Bailes par ziņģēm* (1997)
* *Līvi Zelts I* (2002)
* *Dziesmu izlase 1995–2005* (2005)
* *Iedomu pilsēta + Aprīļa pilieni* (2006)
* *Kurzemei – saules ceļš + Līvi dzīvi* (2006)

## Filmografija
* *Līvi & Liepājas simfoniskais orķestris: Koncerts bildēs 2004 DVD* (2005)

## Bibliografija
* *Vavere K. Neimane S. Līvi.* – Ryga: Tandems, 1997. – 74 lpp.

## Nuorodos
* Oficiali svetainė
Ford Maverick

**Ford Maverick** – keturių visiškai skirtingų automobilių pavadinimas. *Maverick* yra geriausiai žinomas Šiaurės Amerikoje kaip sportiškas kompaktinis automobilis. Pavadinimas taip pat buvo naudojamas visureigiams, gamintiems Australijoje ir Europoje.

## Šiaurės Amerikoje
Pirmasis *Ford Maverick* buvo galinių ratų varomas kompaktinis automobilis, pardavinėtas nuo 1970 iki 1977 metų JAV, Kanadoje, Meksikoje, Nikaragvoje ir nuo 1973 iki 1979 metų Brazilijoje. Originalus modelis buvo 2 durų sedanas, kainavęs $1 995. *Maverick* buvo kuriamas kaip nebrangus, lengvas gaminti ir lengvai pataisomas automobilis.

## Australijoje
*Maverick* pavadinimas vėliau buvo naudojamas perdarytiems *[[Nissan Patrol]]* visureigiams Australijoje, kurie buvo gaminami nuo 1988 iki 1998 m.

## Europoje
Visiškai kitoks Maverick'as buvo pardavinėjamas Europoje. *Maverick* vardu buvo gaminama perdaryta *[[Nissan Terrano]] II* versija, kuri buvo gaminama nuo 1993 iki 2001 metų. 2001 metais *Terrano* buvo pakeistas į *[[Ford Escape]]* kuris taip pat naudojo *Maverick* vardą.
Robertas Kundrotas

**Robertas Kundrotas** (g. 1964 m. lapkričio 22 d. Vilniuje) – rašytojas prozininkas, dramaturgas, žurnalistas, redaktorius, knygų bendraautoris (kartu su Algimantu Lyva).

## Biografija
1982 m. baigė Vilniaus 40-ąją vidurinę mokyklą, 1989 m. – VU Istorijos fakulteto bibliotekininkystės ir bibliografijos specialybę.

Nuo 1989 m. UAB „Los Centras" archyvaras, nuo 1990 m. naujosios muzikos žurnalo „Tango" vyriausiasis redaktorius. 1994 m. įkūrė personalinę įmonę, leido lietuvių ir išeivijos poetų kūrybą. Nuo 1999 m. – UAB „Pasviręs pasaulis" vyriausiasis redaktorius. Nuo 2008 m. – UAB „Egmont Lietuva“ vyr. redaktorius.

## Šaltiniai
Dodge Avenger

**Dodge Avenger** vardas gali reikšti 3 skirtingus automobilius:
* **Dodge Avenger** kupė (1995–2000 m.)
* **Dodge Avenger Koncepcija** – 2003 m. pristatytas Šiaurės Amerikos Tarptautinėje Automobilių Parodoje
* **Dodge Avenger (JS)** sedanas, kuris pradėtas gaminti 2007 m. kovą kaip 2008 metų modelis.

Vardas yra paimtas iš Hillman Avenge, kurį gamino „Rootes Group“ kompanija, tuo metu priklausiusi „Chrysler Corporation“.

Automobilis buvo gaminamas dviem kartomis. Pirmos kartos Avenger buvo vidutinio dydžio 2-durų kupė, kuris buvo gaminamas nuo 1995 iki 2000 metų. Antros kartos Avenger bus parduodamas kaip 2008 metų modelis.

## 2008
Avenger grįžo į prekybą 2008 kaip sedanas pakeisiantis lėtai parduodama Dodge Stratus. Avenger kartu su atnaujintu Chrysler Sebring naudoja GS platformą. Naujiems automobiliams GS platforma yra ištempta iki dydžio žinomo kaip JS. Bazinis variklis **SE** versijoje – 2,4 l GEMA I4. Taip pat galima pasirinkti ir **SXT** su 2,7 l V6 varikliu ir **R/T** su 3,5 l V6 varikliu. Naujajį Avenger buvo planuojama pardavinėti visame pasaulyje. Avenger pakeitė Dodge Charger NASCAR lenktynėse.

Avenger buvo pristatytas kaip koncepcinis automobilis Paryžiaus automobilių parodoje 2006 m. rugsėjo 28 d.

Versijos:
* 2008–2014 – SE
* 2008–2014 – SXT
* 2008–2014 – R/T
American Motors

**American Motors Corporation** arba tiesiog **AMC** buvo Amerikiečių automobilių gamintojas, kurį 1954 metais sausio 14 dieną įkūrė Nash-Kelvinator Corporation ir Hudson Motor Car Company. 1987 metų kovo 2 Chrysler Corporation nupirko American Motors kompaniją ir panaikino AMC vardą. Jeep vardas buvo tęsiamas kaip ir keli AMC modeliai Eagle vardu.

## AMC modeliai

### Subkompaktiniai
* 1958-1962: AMC Metropolitan
* 1970-1978: AMC Gremlin
* 1979-1983: AMC Spirit
* 1981-1983: Eagle SX/4 (including Kammback)
* 1983-1987: Renault Alliance pakeistas Renault 9. 1984-1987: Renault Encore pakeistas Renault 11.

### Kompaktiniai
* 1958-1962: Rambler (įskaitant Rambler, Rambler Rebel, Rambler Classic)
* 1958-1969: Rambler American
* 1968-1970: AMC AMX
* 1968-1974: AMC Javelin
* 1970-1977: AMC Hornet
* 1975-1980: AMC Pacer
* 1978-1983: AMC Concord
* 1980-1988: AMC Eagle
* 1988: Renault Medallion – (pakeista Renault 21)

### Vidutiniai
* 1958-1965: Rambler Ambassador
* 1963-1966: Rambler Classic
* 1965-1966: Rambler Marlin, AMC Marlin
* 1967-1970: AMC Rebel
* 1971-1978: AMC Matador
* 1979: AMC Borgward Isabella

### Dideli
* 1966-1974: AMC Ambassador
* 1967: AMC Marlin
* 1988: Renault Premier
Eagle

**Eagle** buvo automobilių markė sukurta panaikinus American Motors (AMC) kompanija. Markė gyvavo tik 10 metų nuo 1988 iki 1998.

## Eagle modeliai
* Eagle Premier (1988–1992)
* Eagle Medallion (1988–1989)
* Eagle Summit (1989–1996)
* Eagle Vista (1989–1992)
* Eagle Talon (1990–1998)
* Eagle 2000GTX (1991–1992)
* Eagle Vision (1993–1997)
Lincoln Mark Serija

**Lincoln Mark** buvo prabangus 2-durų kupė, kurį gamino Lincoln nuo 1956 iki 1998 metų. Nuo 1980 iki 1983 metų automobilis buvo siūlomas kaip 4-durų sedanas.
Dodge Charger

**Dodge Charger** pavadinimas gali reikšti 6 skirtingus automobilius:
* 1964 Dodge Charger (1964 koncepcija) – koncepcinis automobilis;
* 1965 Dodge Charger 273 – ribota Dart GT versija;
* 1966-1978 Dodge Charger (B-platforma) – sportinė kupė (Muscle car);
* 1983-1987 Dodge Charger (L-platforma) – subkompaktinis automobilis;
* 1999 Dodge Charger (1999 koncepcija) – koncepcinis automobilis;
* 2006-dabar Dodge Charger (LX) – sedanas.
Freizeris

**Freizeris** (, ) – upė pietvakarių Kanadoje, Britų Kolumbijos provincijoje. Prasideda Uoliniuose kalnuose, ties Jelouhydo perėjoje. Pradžioje teka į šiaurės vakarus, žemiaus santakos su Nečako upe suka į pietus. Netoli JAV sienos kerta Pakrantės kalnagūbrį ir suformuoja įspūdingą Freizerio kanjoną. Įteka į Ramiojo vandenyno Džordžijos sąsiaurį. Aukštupyje ir žemupyje slenkstėta (Pragaro vartų slenksčiai).

Didžiausi intakai: Nečakas, Kesnelis, Vest Roud Riveris, Čilkotinas, Bridž Riveris, Tompsonas, Kokihala, Harison Riveris.

## Šaltiniai
Niufaundlandas

**Niufaundlandas** (, ) – sala Atlanto vandenyne, prie rytinių Kanados krantų, įeina į Niufaundlando ir Labradoro provinciją. Vakaruose Belle Isle sąsiauriu atskirta nuo Labradoro pusiasalio, pietuose – Kaboto sąsiauriu atskirta nuo Keip Bretono pusiasalio. Plotas 111390 km². 514,4 tūkst. gyventojų (2006 m.). Didžiausias miestas – Sent Džonsas.

Sala vakaruose kalnuota. Aukštis iki 814 m (Liuis Hilzo k.). Kranto linija labai raižyta (ilgis 9656 km), gausu fjordų, užutėkių. Saloje daug pelkių, ežerų. Vyrauja spygliuočių miškai, šiaurėje – tundra. Yra 2 nacionaliniai parkai: Gros Morno ir Tera Novos. Gyventojai verčiasi žvejyba, miškininkyste.

Pirmieji Niufaundlando salos gyventojai buvo indėnai. Apie 1000 m. salą aplankė vikingai ir prekiavo su vietiniais gyventojais. Yra išlikusių norvegų gyvenviečių liekanų. 1497 m. čia atvyko pirmoji europiečių ekspedicija, vadovaujama Džono Kaboto. Vėliau prasidėjo anglų, airių ir prancūzų kolonizacija. 1949 m. prisijungė prie Kanados.
Khopešas

**Khopešas** (, ) – Kanaano ir Egipto kalavijas specifinės formos geležte, kartais vadinamas *pjautuviškuoju kalaviju* ().

Khopešų geležtės buvo gana įvairios. Tipiškas khopešas turėjo apie 18 cm ilgio rankeną, o geležtė apie 40 cm nuo rankenos buvo tiesi, o tolesnė apie 15-30 cm ilgio dalis išsilenkdavo pusmėnuliu. Ašmenys paprastai būdavo išgaubtojoje pusėje.

Seniausi pavyzdžiai buvo žinomi Šumere. Pradžioje khopešus naudojo kananiečiai prieš Egipto kariuomenę. O vėliau khopešus perėmė egiptiečiai. Suvienytame Egipte Naujosios karalystės laikais khopešas buvo vienas populiariausių ginklų.

Spėjama, kad graikiški kopiai yra atsiradę iš pakitusių khopešų.

### Nuorodos
Rekonstruotų khopešų nuotraukos:
* http://www.badgerblades.com/html/the__customers.html , http://www.manningimperial.com/item.php?item_id=172 , http://www.manningimperial.com/catalogue/171main.jpg
Cambridge Z88

**Cambridge Z88** buvo A4 (210 × 297 mm) dydžio, lengvas nešiojamasis kompiuteris, gamintas Cambridge Computer kompanijos. Jame buvo integruota teksto procesoriaus, skaičiuoklės, duomenų bazės programinė įranga, pavadinta *Pipedream*, taip pat ir kitos programos, pavyzdžiui, BBC BASIC interpretatorius, kalkuliatorius, kalendorius, laikrodis, dienoraštis. Tai buvo pirmasis ir vienintelis kompiuteris po to, kai Klaivas Sinkleris 1986 pardavė Sinclair Research kompiuterių verslą ir Sinclair prekinį ženklą Amstrad kompanijai. Palyginus su milžiniškais ankstesnių Sinklerio kompiuterių pardavimais, šis buvo tik kukliai sėkmingas.

## Techninis aprašymas
Z88 kompiuteryje dirba nedidelio galingumo populiaraus Z80 procesoriaus CMOS (angl. *Complementary metal – oxide – semiconductor*) versija. Buvo parduodamas su 32 kB pseudo - statine vidine operatyviąja atmintimi ir 128 kB vidine pastoviąja atmintimi (ROM), kurioje buvo įrašyta *OZ* operacinė sistema. Atmintis gali būti plečiama papildomomis operatyvios (arba pastovios) atminties kortelėmis (yra trys praplėtimo lizdai), kurių turinys išsaugomas keturių AA dydžio elementų dėka. Integruoti kondensatoriai laikinai apsaugo nuo duomenų praradimo elementų keitimo metu. Maksimaliai kompiuteris gali adresuoti iki 4 MB atminties. Tiek vidinė pastovioji, tiek vidinė operatyvioji atmintis gali būti plečiama iki 512 kB, tačiau tam reikia papildomų įgūdžių ir pakeitimų plokštėje.

Nepaisant savo lengvumo (jis sveria apie 900 gramų), jo konstrukcija yra stebėtinai tvirta, įskaitant guminę membraninę/chiclet tipo klaviatūrą. Ji neskleidžia beveik jokio garso (pasirinktinai galima įjungti elektroninį paspaudimo garsą, jei paspaudimo garsas pasirodys per tylus). Elementai suteikia iki 20 h darbo.

Nors LCD ekranas turi tik aštuonias eilutes, jis pakankamai aiškus ir efektyvus.

## Dabartinis naudojimas
Z88 turi savo gerbėjų ratą ir yra iki šiol naudojamas nedidele grupe entuziastų. Jam egzistuoja įvairi programinė įranga, įskaitant žaidimus ir paslaugų programas (*utilities*). Taip pat atsirado ir 1 MB flash atmintis, kuriai, išjungus kompiuterį, nebereikia elementų duomenims išsaugoti.

## Šaltiniai

## Nuorodos
* Z88 Forever! – Z88 gerbėjų tinklalapis
* Z88 ''Planet Sinclair'' tinklalapyje 
* RWAP Software – Z88 prekyba ir palaikymas
* Pipedream knyga
Nešiojamasis kompiuteris

**Nešiojamasis kompiuteris** – mažų matmenų kompiuteris, kurį patogu nešiotis. Nešiojamieji kompiuteriai taip pat yra vadinami **PC** (). Pirmieji tokie kompiuteriai iš pradžių buvo negražiai vadinami „bagažiniais“, kadangi buvo gana dideli. Pagrindinė to priežastis – CRT monitoriaus būtinybė, nes tada LCD ekranai dar nebuvo pakankamai ištobulinti. 

Pirmas toks kompiuteris buvo Xerox NoteTaker, sukurtas 1976 m. „Xerox PARC“ kompanijos. Tačiau jis liko prototipu ir niekada nebuvo išleistas į rinką. Pirmas masinės produkcijos nešiojamasis kompiuteris buvo Osborne 1.

Nešiojamieji kompiuteriai yra skirstomi ir į labiau specifinius terminus pagal jų dydį ar kitas savybes (pavyzdžiui, skreitiniai, delniniai arba kišeniniai kompiuteriai).

## Šaltiniai
Sudžou

**Sudžou** (kinų k. 蘇州, pinyin *Sūzhōu*, dar vadinamas *Wuxian*) – miestas rytinėje Kinijoje, Dziangsu provincijoje. 1,34 mln. gyventojų (2005). Uostas prie Didžiojo kanalo. Svarbus susisiekimo centras, apylinkėse – intensyvus žemės ūkis (auginami ryžiai, kviečiai, rapsai, arbata). Išvystyta šilko, metalurgijos, chemijos, popieriaus, maisto pramonė.

Mieste klesti amatai, gausu dailių parkų ir sodų. Žymiausi sodai yra vieni iš keturių didžiausių Kinijos sodų – *Zhuozheng Yuan* (Kukliojo valdininko sodas). Pagodos – *Beisita* (VI a., perstatyta XV-XVI a.), *Zhuiguanta* (III a., perstatyta X a. pr.), *Huqiu* (VII a., perstatyta X a.), *Shuanta* (X a.). Daug tiltų.
Siudžou

**Siudžou** (kinų k. 徐州, pinyin *Xúzhōu*) – miestas rytinėje Kinijoje, Dziangsu provincijoje. 1,20 mln. gyventojų (2005). Svarbus susisiekimo mazgas. Išvystyta metalurgija, maisto, medvilnės, mašinų pramonė. Liepos 4 d. Jonavos miesto taryba pritarė bendradarbiavimo sutarties pasirašymui su Siudžou miestu.
Šantou

**Šantou** (arba **Svatou**; ) – miestas pietryčių Kinijoje, Guangdongo provincijoje, uostas prie Pietų Kinijos jūros (ties Handziango upės žiotimis). 1,33 mln. gyventojų (2005). Išvystyta mašinų, chemijos, cemento, maisto, lengvoji pramonė, žuvininkystė. Gajos amatų tradicijos.
Pragaro vartai

**Pragaro vartai** (, ) – siaura srauni Freizerio upės protaka Freizerio kanjone, Pakrantės kalnagūbryje (Kanada, Britų Kolumbija). Plotis 35 m. Aplinkinės granitinės uolos išyla į 152 m aukštį. Pragaro vartų debitas – 15 tūkst. m³/s. Šalia sraujymės nutiesta automagistralė. Virš srauniausios vietos nutiestas kabamasis tiltas – populiari turistų atrakcija.